ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑ ΑΤΤΙΚΗΣ

ΕΙΔΙΚΟΣ ΔΙΑΒΑΘΜΙΔΙΚΟΣ ΣΥΝΔΕΣΜΟΣ

ΝΟΜΟΥ ΑΤΤΙΚΗΣ

*Έδρα: Άντερσεν 6 & Μωραΐτη 90- Αθήνα 115 25*

*Τηλ: 213-2148 414-433*

*email:stamatopoulou@edsna.gr*

ΜΕΛΕΤΗ ΤΕΧΝΙΚΩΝ ΠΡΟΔΙΑΓΡΑΦΩΝ υπ. αρ. 1 / 2018

**“ΣΥΝΤΗΡΗΣΗ ΚΑΙ ΕΠΙΣΚΕΥΗ ΚΑΔΩΝ ΑΝΑΚΥΚΛΩΣΗΣ”**

**Τεύχη:**

**1. ΤΕΧΝΙΚΗ ΕΚΘΕΣΗ**

**2. ΤΕΧΝΙΚΗ ΠΕΡΙΓΡΑΦΗ & ΤΕΧΝΙΚΕΣ ΠΡΟΔΙΑΓΡΑΦΕΣ**

**3. ΣΥΓΓΡΑΦΗ ΥΠΟΧΡΕΩΣΕΩΝ**

**4. ΠΡΟΫΠΟΛΟΓΙΣΜΟΣ ΜΕΛΕΤΗΣ**

**5. ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

**ΑΘΗΝΑ, ΜΑΙΟΣ 2018**

***Δ/ΝΣΗ ΑΝΑΚΥΚΛΩΣΗΣ***

|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ |  |
| **ΠΕΡΙΦΕΡΕΙΑ ΑΤΤΙΚΗΣ** | **Α.Μ.: 1** /2018 |
| **ΕΙΔΙΚΟΣ ΔΙΑΒΑΘΜΙΔΙΚΟΣ ΣΥΝΔΕΣΜΟΣ**  **ΝΟΜΟΥ ΑΤΤΙΚΗΣ** | ΚΑ: 02.70.04.6265.01 |
| ΕΔΡΑ : Άντερσεν 6 και Μωραΐτη 90, 115 25 Αθήνα | **«Συντήρηση και επισκευή κάδων ανακύκλωσης»** |
| Δ/νση : ΑΝΑΚΥΚΛΩΣΗΣ |  |
| Τμήμα : ΔΙΑΛΟΓΗΣ ΣΤΗΝ ΠΗΓΗ |  |
| Πληροφορίες : Σταματοπούλου Ευθυμία |  |
| Τηλ : 213-2148414-433 |  |
| e-mail: stamatopoulou@edsna.gr |  |

1. **ΤΕΧΝΙΚΗ ΕΚΘΕΣΗ**

Ο Ειδικός Διαβαθμιδικός Σύνδεσμος Ν. Αττικής (Ε.Δ.Σ.Ν.Α.), δραστηριοποιείται στον τομέα της ανακύκλωσης χαρτιού με το σύστημα Διαλογής στην Πηγή (ΔσΠ), εφαρμόζοντας πρόγραμμα συλλογής του έντυπου χαρτιού σε Δήμους της Περιφέρειας Αττικής. Για τον σκοπό αυτό η Δ/νση Ανακύκλωσης του ΕΔΣΝΑ και ειδικότερα το Τμήμα Διαλογής στην Πηγή (ΔσΠ), διαθέτει μεταλλικούς κάδους ανακύκλωσης , κατασκευής έτους 1995 κάποιοι από τους οποίους δεν έχουν συντηρηθεί την τελευταία εικοσαετία.

Λόγω της καθημερινής χρήσης τους και της φυσιολογικής φθοράς που προκαλείται από την έκθεσή τους στα καιρικά φαινόμενα και βανδαλισμούς, μεγάλος αριθμός κάδων βρίσκεται σε άσχημη κατάσταση τόσο αισθητικά όσο και λειτουργικά. Τα καπάκια έχουν παραμορφωθεί και δεν κλείνουν, το σώμα των κάδων είναι καλυμμένο με διαφημιστικά αυτοκόλλητα και γκράφιτι, με χτυπήματα και σημεία διάβρωσης, απουσιάζει το νέο λογότυπο του ΕΔΣΝΑ, οι απαραίτητες επεξηγηματικές επιγραφές, καθώς και τα αντανακλαστικά νυκτός, ενώ πολλοί τροχοί είναι μη λειτουργικοί. Η κακή κατάσταση των κάδων προκαλεί δυσχέρειες κατά την αποκομιδή, σύγχυση στους πολίτες που δεν αντιλαμβάνονται ότι πρόκειται για κάδους ανακύκλωσης έντυπου χαρτιού και απορρίπτουν σύμμεικτα και πράσινα απορρίμματα -ενέργεια που οδηγεί στην επιμόλυνση και υποβάθμιση της αξίας του χαρτιού-ενώ δημιουργεί παράπονα από τις δημοτικές αρχές που συνεργάζονται με το Πρόγραμμα .

Με τις εργασίες επισκευής και συντήρησης 300 κάδων που περιγράφονται στην παρούσα μελέτη αναμένεται να καλυφθούν πρωτίστως οι ανάγκες του νέου Προγράμματος του ΕΔΣΝΑ για την ανακύκλωση στα σχολεία με σύνθημα «ΕΛΑ ΣΤΟΝ ΚΥΚΛΟ ΜΑΣ» και στη συνέχεια να αποκατασταθούν οι κάδοι στα υφιστάμενα σημεία συλλογής.

Οι απαιτούμενες εργασίες θα βαρύνουν τον **Κ.Α.02.70.04.6265.01** του ισχύοντα προϋπολογισμού, οικονομικού έτους 2018, με τίτλο «Συντήρηση και επισκευή κάδων ανακύκλωσης » με προϋπολογιζόμενη δαπάνη **πενήντα πέντε χιλιάδων οκτακοσίων ευρώ** **(55.800,00€)** συμπεριλαμβανομένου ΦΠΑ 24% , ποσού δέκα χιλιάδων οκτακοσίων ευρώ (10.800,00 €).

|  |  |
| --- | --- |
| ΑΘΗΝΑ, ΜΑΙΟΣ 2018 | |
|  | | H Αν. Προϊσταμένη  Τμήματος Διαλογής στην Πηγή  Ε.Σταματοπούλου  ΠΕ Χημ. Μηχανικών | |

|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ |  |
| **ΠΕΡΙΦΕΡΕΙΑ ΑΤΤΙΚΗΣ** | **Α.Μ.: 1** /2018 |
| **ΕΙΔΙΚΟΣ ΔΙΑΒΑΘΜΙΔΙΚΟΣ ΣΥΝΔΕΣΜΟΣ**  **ΝΟΜΟΥ ΑΤΤΙΚΗΣ** | ΚΑ: 02.70.04.6265.01 |
| ΕΔΡΑ : Άντερσεν 6 και Μωραΐτη 90, 115 25 Αθήνα | **«Συντήρηση και επισκευή κάδων ανακύκλωσης»** |
| Δ/νση : ΑΝΑΚΥΚΛΩΣΗΣ |  |
| Τμήμα : ΔΙΑΛΟΓΗΣ ΣΤΗΝ ΠΗΓΗ |  |
| Πληροφορίες : Σταματοπούλου Ευθυμία |  |
| Τηλ : 213-2148414 |  |
| e-mail: stamatopoulou@edsna.gr |  |

**2. ΤΕΧΝΙΚΗ ΠΕΡΙΓΡΑΦΗ**

**Άρθρο 1ο: Αντικείμενο.**

Η παρούσα μελέτη αφορά στην εκτέλεση εργασιών συντήρησης και επισκευής τριακοσίων (300) μεταλλικών κάδων ανακύκλωσης του Προγράμματος Ανακύκλωσης Χαρτιού της Δ/νσης Ανακύκλωσης του ΕΔΣΝΑ, που έχουν τις μεγαλύτερες φθορές, κατεστραμμένα μέρη και άσχημη εμφάνιση, με σκοπό την επαναχρησιμοποίησή τους. Περιλαμβάνονται εργασίες επισκευής και συντήρησης που αφορούν μεταλλοτεχνίες, επισκευή μηχανικών μερών των κάδων, βαφή καθώς και τα ανταλλακτικά που θα απαιτηθούν για την αποκατάσταση τους, το νέο λογότυπο του ΕΔΣΝΑ κλπ.

**Άρθρο 2ο : Τεχνικές Προδιαγραφές**

Οι εργασίες συντήρησης/επισκευής που θα απαιτηθούν θα πρέπει να ακολουθούν τους κανόνες της τέχνης και της τεχνικής, να είναι ποιοτικές και να εκτελούνται από κατάλληλα εκπαιδευμένο προσωπικό. Η τεχνική προσφορά των διαγωνιζομένων θα περιλαμβάνει εργοστασιακή βεβαίωση για όλα τα υλικά που θα χρησιμοποιηθούν για ην επισκευή των μεταλλικών κάδων απορριμμάτων και θα πληρούν τις προδιαγραφές κατά ΕΝ 840-2-4-6.

Οι εργασίες που θα απαιτηθούν από τον Ανάδοχο είναι ενδεικτικά, και όχι περιοριστικά, κυρίως οι κάτωθι:

1. Αμμοβολή –καθαρισμός απομάκρυνση της παλαιάς βαφής και αποκάλυψη του μεταλλικού κελύφους του κάδου (σώμα και καπάκι).
2. Νέα βαφή του κάδου (σώμα και καπάκι) με τη χρήση ηλεκτροστατικής βαφής για εξωτερική χρήση και αντιδιαβρωτική προστασία. Η επιλογή των χρωμάτων θα είναι τύπου RAL.
3. Αποκατάσταση βάσεων στήριξης των τεσσάρων τροχών με εργοστασιακά διαμορφωμένες πάχους 4mm-τοποθέτηση 2 τροχών φρένου και 2 απλών.
4. Αποκατάσταση εργοστασιακά διαμορφωμένου, πυθμένα κάδου με μεταλλικό έλασμα ελάχιστου πάχους 1,5 mm
5. Αποκατάσταση των μεταλλικών καπακιών .
6. Τοποθέτηση πρόσθετου μηχανισμού ασφάλισης του κάδου (σύρτες) και τοποθέτηση συστήματος επαναφοράς καπακιού
7. Επισκευή στρεβλώσεων κυρίως σώματος κάδου.
8. Αποκατάσταση λογότυπου Ε.Δ.Σ.Ν.Α. και ανακλαστικά νύκτας.

Οι δαπάνες α) για τα ανταλλακτικά, τα υλικά και μικροϋλικά που θα απαιτηθούν για τις εργασίες συντήρησης και επισκευής καθώς και β) για τη σύννομη διαχείριση των αχρήστων που προκύπτουν από την επισκευή των κάδων θα περιλαμβάνονται στην οικονομική προσφορά των συμμετεχόντων. Μετά τη συντήρηση και επισκευή οι κάδοι θα πρέπει να πληρούν τις κάτωθι προδιαγραφές:

**1.ΚΥΡΙΩΣ ΣΩΜΑ ΚΑΔΟΥ**

**α)** Το κυρίως σώμα των κάδων μετά την επισκευή θα πρέπει να διατηρεί το σχήμα της εκ κατασκευής τετράπλευρης κόλουρης πυραμίδας , με προς τα άνω συνεχώς αυξανόμενη διατομή, που να διασφαλίζει τη μέγιστη δυνατή σταθερότητα, έναντι τυχόν ανατροπής τους καθώς και την πλήρη εκκένωσή τους από τα απορρίμματα, με ολίσθηση, κατά την ανατροπή τους από το μηχανισμό ανύψωσης.

**β)** Το κυρίως σώμα θα επισκευάζεται με χαλυβδοέλασμα πάχους 1,5 χιλιοστών τουλάχιστον.

**γ)** Οι συγκολλήσεις στα επιμέρους μεταλλικά στοιχεία του κυρίως σώματος των κάδων θα πρέπει να είναι συνεχούς ραφής, έτσι ώστε να διασφαλίζεται η στεγανότητά τους

**δ)** Λόγω των καταπονήσεων που δέχονται οι κάδοι θα πρέπει να κατασκευαστούν μεταλλικές ενισχύσεις στα σημεία ανάρτησης που περιγράφονται στο ακόλουθο σημείο (ε) με σκοπό τη μεγαλύτερη ανθεκτικότητα και την αποφυγή παραμορφώσεων κατά τη χρήση.

**ε)** Για την ανύψωση τους οι κάδοι θα πρέπει να φέρουν στα πλευρικά τοιχώματα ισχυρούς μεταλλικούς πείρους ανάρτησης από σωλήνα βαρέως τύπου διαμέτρου 40 χιλιοστών, πάχους 4 χιλιοστών και μήκους 50 χιλιοστών. Η ειδική θέση ανάρτησης DU (τσέπης) που διαθέτουν οι κάδοι και χρησιμοποιείται από τα ειδικού τύπου απορριμματοφόρα του ΕΔΣΝΑ, θα ενισχυθεί με πρόσθετες οριζόντιες και κάθετες ενισχύσεις με χαλυβδόφυλλα πάχους 2,5 χιλιοστών προς αποφυγή παραμορφώσεων και με στόχο την ασφάλεια του προσωπικού και των πολιτών κατά την ανύψωση, ανατροπή και το άδειασμα των κάδων.

**στ)** Στην μια πλευρά του πυθμένα του κάδου θα διατηρείται η οπή αποχέτευσης.

**ζ)** Το κυρίως σώμα θα βαφεί με ηλεκτροστατική βαφή πούδρα σε απόχρωση πράσινου χρώματος RAL της επιλογής της υπηρεσίας.

**η)** Στον κάδο θα πρέπει να τοποθετηθούν αντανακλαστικές λωρίδες νυκτός ή σήματα όπως προβλέπεται στον Κ.Ο.Κ. σε όλες τις γωνίες του κάδου, έτσι ώστε να είναι ορατοί και την νύκτα προς αποφυγή τροχαίων ατυχημάτων

**θ)** Ο ανάδοχος που θα προκύψει θα υποβάλει σχέδιο προς έγκριση, στην αρμόδια Δ/νση Ανακύκλωσης του ΕΔΣΝΑ με τα στοιχεία που θα αναγράφονται στον κάδο. Το τελικό σχέδιο θα αποτυπωθεί σε αυτοκόλλητες καλαίσθητες και ευδιάκριτες επιγραφές.

**2. ΤΡΟΧΟΙ**

**α)** Οι τροχοί θα πρέπει να είναι βαρέως τύπου, με μεταλλική ζάντα και με συμπαγές ελαστικό περίβλημα, για την αθόρυβη κύλιση του κάδου, διαμέτρου 200 χιλιοστών (200 mm).

**β)** οι δυο τροχοίστην εμπρόσθια πλευρά του κάδου θα πρέπει να διαθέτουν ποδόφρενο

**γ)** Κάθε τροχός θα μπορεί ταυτόχρονα να εκτελεί δύο κινήσεις μία γύρω από τον οριζόντιο άξονά του και μια περιστρεφόμενος κατά

**3. ΚΑΠΑΚΙ**

**α)** Θα εκτελεστούν εργασίες αποκατάστασης των μόνιμων παραμορφώσεων που έχουν υποστεί από την καθημερινή χρήση τους. Με την επαναφορά της μορφή τους θα επανέλθει η συναρμογή τους καθόλη την περιφέρεια του παραλληλόγραμμου επαφής .

**β)** Για να διαφυλαχθεί το περιεχόμενο των κάδων από λαθροχειρία θα τοποθετηθεί μηχανισμός ασφάλισης με δύο σύρτες ο οποίος θα εγκατασταθεί στο εσωτερικό μέρος του κάδου για την εμπροσθοπλάγια φόρτωση.

Επιπλέον θα τοποθετηθεί σύστημα επαναφοράς του καπακιού στην κλειστή θέση που αποτελείται από δύο συρματόσχοινα και τέσσερις βίδες στήριξης.

Για τον επιθυμητό τρόπο κατασκευής των παραπάνω συστημάτων ασφάλειας οι ενδιαφερόμενοι θα μπορούν να ενημερωθούν με επίσκεψη στο χώρο του Σταθμού Μεταφόρτωσης Σχιστού (ΣΜΑ) όπου βρίσκεται δείγμα κάδου.

|  |  |
| --- | --- |
| ΑΘΗΝΑ, Μάιος 2018 | |
| ΘΕΩΡΗΘΗΚΕ | |  | |
| Ο Αναπλ/της Προϊστάμενος  Δ/νσης Ανακύκλωσης  Θ. Ζαρμπούτης  ΠΕ Μηχ-γος Μηχ-κός, β-Α’, PhD, EMΠ | | Η Αν. Προϊσταμένη Τμήματος  Διαλογής στην Πηγή    Ευθ. Σταματοπούλου  ΠΕ Χημ. Μηχανικός, β-Α’, ΜSc, EMΠ | |

|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ |  |
| **ΠΕΡΙΦΕΡΕΙΑ ΑΤΤΙΚΗΣ** | **Α.Μ.: 1** /2018 |
| **ΕΙΔΙΚΟΣ ΔΙΑΒΑΘΜΙΔΙΚΟΣ ΣΥΝΔΕΣΜΟΣ**  **ΝΟΜΟΥ ΑΤΤΙΚΗΣ** | ΚΑ: 02.70.04.6265.01 |
| ΕΔΡΑ : Άντερσεν 6 και Μωραΐτη 90, 115 25 Αθήνα | **«Συντήρηση και επισκευή κάδων ανακύκλωσης»** |
| Δ/νση : ΑΝΑΚΥΚΛΩΣΗΣ |  |
| Τμήμα : ΔΙΑΛΟΓΗΣ ΣΤΗΝ ΠΗΓΗ |  |
| Πληροφορίες : Σταματοπούλου Ευθυμία |  |
| Τηλ : 213-2148414 |  |
| e-mail: stamatopoulou@edsna.gr |  |

**3. ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο : Ισχύουσες διατάξεις.**

Η εκτέλεση των αναφερομένων στην παρούσα μελέτη υπηρεσιών διέπεται από τις παρακάτω διατάξεις.

1. Τις διατάξεις της Οδηγίας 24/2014/ΕΕ σχετικά με τις δημόσιες προμήθειες και την κατάργηση της οδηγίας 2004/18/ΕΚ.
2. Τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» (Α΄ 147).
3. Τις διατάξεις του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης –Πρόγραμμα Καλλικράτης» (Α΄ 87), όπως ισχύει.
4. Τις διατάξεις του Ν. 3463/2006 «Κύρωση του Κώδικα Δήμων και Κοινοτήτων» (Α΄ 114), όπως ισχύει.
5. Τις διατάξεις του Ν. 4071/2012 «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ» (Α΄ 85).

**Άρθρο 2ο: Αντικείμενο προμήθειας**

H παρούσα αφορά την εκ μέρους του Αναδόχου προσφορά προς τον ΕΔΣΝΑ του συνόλου των υπηρεσιών επισκευής και συντήρησης (300 ) τεμαχίων κάδων ανακύκλωσης χαρτιού, όπως περιγράφονται στο Τεύχος 2: «ΤΕΧΝΙΚΗ ΠΕΡΙΓΡΑΦΗ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ» της παρούσας μελέτης.

**Άρθρο 3ο: Διάρκεια της σύμβασης.**

1. Η διάρκεια της σύμβασης ορίζεται σε δώδεκα (12) μήνες, αρχής γενομένης από την επομένη της υπογραφή της.
2. Είναι δυνατή η παράταση της διάρκειας της σύμβασης, χωρίς προσαύξηση του οικονομικού αντικειμένου, κατόπιν απόφασης της Εκτελεστικής Επιτροπής του ΕΔΣΝΑ, ύστερα από γνωμοδότηση της Επιτροπής Παρακολούθησης και Παραλαβής του συμβατικού αντικειμένου (εφεξής ΕΠΠΣΑ ή επιτροπή παραλαβής), για χρονικό διάστημα που δεν θα υπερβαίνει το ήμισυ της αρχικής διάρκειας ή σε περίπτωση άσκησης δικαιώματος προαίρεσης, τη συνολική διάρκεια.

**Άρθρο 4ο: Τόπος και Τρόπος εκτέλεσης της σύμβασης – συμβατικές προθεσμίες.**

1. Οι κάδοι θα παραλαμβάνονται από τον Σταθμό Μεταφόρτωσης Απορριμμάτων (ΣΜΑ) του Ε.Δ.Σ.Ν.Α. στη Λεωφόρο Σχιστού-Σκαραμαγκά του Δ. Περάματος. Η επισκευή και συντήρηση των κάδων θα γίνεται αποκλειστικά στις εγκαταστάσεις του Αναδόχου . Η μεταφορά από και προς τον ΣΜΑ των επισκευασμένων κάδων θα βαρύνει εξ΄ ολοκλήρου τον Ανάδοχο. Προβλέπεται η τμηματική παραλαβή και παράδοση των κάδων κατόπιν συνεννόησης με τον επιβλέποντα της Σύμβασης που θα ορισθεί από την Δ/νση Ανακύκλωσης του ΕΔΣΝΑ. Η πρώτη παράδοση των κάδων προς επισκευή θα πραγματοποιηθεί εντός πέντε (5) ημερών από την υπογραφή της σύμβασης και θα αφορά ποσότητα τριάντα (30) κάδων οι οποίοι θα παραληφθούν επισκευασμένοι εντός τριάντα ημερών από την ημερομηνία παραλαβής.

Η παράδοση των επισκευασμένων κάδων θα γίνεται στον τον Σταθμό Μεταφόρτωσης Απορριμμάτων (ΣΜΑ) του Ε.Δ.Σ.Ν.Α. στη Λεωφόρο Σχιστού-Σκαραμαγκά του Δ. Περάματος. Μετά από έγκαιρη έγγραφη ειδοποίηση προς τον Ανάδοχο, ο ΕΔΣΝΑ διατηρεί το δικαίωμα αλλαγής του τόπου παραλαβής των επισκευασμένων κάδων.

2. Ο συμβατικός χρόνος παράδοσης των επισκευασμένων κάδων μπορεί να παρατείνεται υπό τις ακόλουθες σωρευτικές προϋποθέσεις:

α) τηρούνται οι όροι περί τροποποίηση της σύμβασης,

β) έχει εκδοθεί αιτιολογημένη απόφαση της Εκτελεστικής Επιτροπής, μετά από γνωμοδότηση της ΕΠΠ είτε με πρωτοβουλία της αναθέτουσας αρχής και εφόσον συμφωνεί ο προμηθευτής είτε ύστερα από σχετικό αίτημα του προμηθευτή το οποίο υποβάλλεται υποχρεωτικά πριν από τη λήξη του συμβατικού χρόνου,

γ) το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.

3. Στην περίπτωση παράτασης του συμβατικού χρόνου παράδοσης, ο χρόνος παράτασης δεν συνυπολογίζεται στο συμβατικό χρόνο παράδοσης.

4. Η απόφαση παράτασης εκδίδεται εντός ευλόγου χρονικού διαστήματος από την υποβολή του σχετικού αιτήματος του προμηθευτή.

5. Στην περίπτωση παράτασης του συμβατικού χρόνου παράδοσης συνεπεία λόγων ανωτέρας βίας ή άλλων ιδιαιτέρως σοβαρών λόγων που καθιστούν αντικειμενικώς αδύνατη την εμπρόθεσμη παράδοση των συμβατικών ειδών, δεν επιβάλλονται κυρώσεις. Σε κάθε άλλη περίπτωση παράτασης του συμβατικού χρόνου παράδοσης, επιβάλλονται οι κυρώσεις που προβλέπονται στο άρθρο 12 της παρούσης.

6. Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο προμηθευτής κηρύσσεται έκπτωτος.

6. Ο προμηθευτής υποχρεούται να ειδοποιεί την υπηρεσία που εκτελεί την προμήθεια, την αποθήκη υποδοχής των υλικών και την επιτροπή παραλαβής, για την ημερομηνία που προτίθεται να παραδώσει το υλικό, τουλάχιστον πέντε (5) εργάσιμες ημέρες νωρίτερα.

7. Μετά από κάθε προσκόμιση υλικού στην αποθήκη υποδοχής αυτών, ο προμηθευτής υποχρεούται να υποβάλει στην υπηρεσία αποδεικτικό, θεωρημένο από τον υπεύθυνο της αποθήκης, στο οποίο αναφέρεται η ημερομηνία προσκόμισης, το υλικό, η ποσότητα και σ αριθμός της σύμβασης σε εκτέλεση της οποίας προσκομίστηκε.

**Άρθρο 5ο: Οικονομικό Αντικείμενο**

Το εκτιμώμενο οικονομικό αντικείμενο της σύμβασης προσδιορίζεται στο ποσό των δαπάνη **πενήντα πέντε χιλιάδων οκτακοσίων ευρώ** **(55.800,00€)** συμπεριλαμβανομένου ΦΠΑ 24% .

**Άρθρο 6ο: Φόροι -Τέλη -Κρατήσεις.**

Ο Ανάδοχος υπόκειται σε όλους τους βάσει των κειμένων διατάξεων φόρους, τέλη και κρατήσεις που προβλέπει το Δημόσιο Λογιστικό, κατά την ημερομηνία υπογραφής της σύμβασης.

**Άρθρο 7ο: Πληρωμή του Αναδόχου**

1. Η πληρωμή του αναδόχου του γίνεται μετά τις τμηματικές παραλαβές των επισκευασμένων κάδων. Το συμβατικό τίμημα υπόκειται σε μηδενική αναπροσαρμογή καθ' όλη τη διάρκεια ισχύος της σχετικής σύμβασης.

2. Κατόπιν της έγκρισης του πρωτοκόλλου παραλαβής (με την σύνταξη σχετικού πρωτοκόλλου ή αυτοδικαίως) ο ανάδοχος εκδίδει το σχετικό Τιμολόγιο, καθώς και εξοφλητική απόδειξη, εάν το τιμολόγιο δεν φέρει την ένδειξη «Εξοφλήθηκε».

4. Η πληρωμή της αξίας κάθε προμήθειας, θα γίνεται για το 100% της αξίας του εκάστοτε τιμολογίου και μέσα σε εξήντα (60) ημερολογιακές ημέρες από κάθε τμηματική παράδοση, αφού υπογραφούν τα σχετικά πρωτόκολλα ποσοτικής και ποιοτικής παραλαβής από τις αρμόδιες Επιτροπές ή εγκριθούν αυτοδικαίως, διαφορετικά ο ΕΔΣΝΑ καθίσταται υπερήμερος και οφείλει τόκους υπερημερίας, χωρίς να απαιτείται όχληση, (σύμφωνα με τα οριζόμενα στον Ν.4152/2013 και συγκεκριμένα στην Υποπαράγραφο Ζ.5. αυτού), με την επιφύλαξη των όσων αναφέρονται παρακάτω.

5. Όλα τα δικαιολογητικά του χρηματικού εντάλματος (πρωτόκολλα ποσοτικής και ποιοτικής παραλαβής, το αποδεικτικό εισαγωγής του υλικού στην αποθήκη του φορέα κλπ.) ελέγχονται από την αρμόδια υπηρεσία ελέγχου του ΕΔΣΝΑ (Τμήμα Λογιστηρίου). Για την έκδοση χρηματικού εντάλματος ο ανάδοχος πρέπει να προσκομίσει το αντίστοιχο τιμολόγιο ή το αποδεικτικό εισαγωγής του υλικού στην αποθήκη του φορέα σε περίπτωση αυτοδίκαιης παραλαβής, εντός προθεσμίας τριάντα (30) ημερών από την ημερομηνία έκδοσης πρωτοκόλλου ποσοτικής και ποιοτικής παραλαβής (ή την αυτοδίκαιη παραλαβή) και η πληρωμή του θα πρέπει να λάβει χώρα σε επιπλέον τριάντα (30) ημέρες. Σε περίπτωση καθυστέρησης προσκόμισης των ως άνω δικαιολογητικών, η συνολική προθεσμία των εξήντα (60) ημερών για την εξόφλησή του παρατείνεται αναλόγως και η πληρωμή του θα γίνεται εντός τριάντα (30) ημερών από την προσκόμιση των δικαιολογητικών αυτών, άλλως ο ΕΔΣΝΑ καθίσταται υπερήμερος κατά τα ανωτέρω.

6. Απαραίτητη προϋπόθεση για την πληρωμή είναι η προσκόμιση εκ μέρους του Αναδόχου στην ταμειακή υπηρεσία του ΕΔΣΝΑ, των αποδεικτικών φορολογικής και ασφαλιστικής ενημερότητας ή και όσα λοιπά δικαιολογητικά προβλέπονται από τις οικείες διατάξεις. Τα ως άνω δικαιολογητικά πρέπει να προσκομισθούν εντός των προθεσμιών εξόφλησής του, σύμφωνα με όσα ειδικά ορίζονται παραπάνω στις παραγράφους 1 και 2 του παρόντος. Σε περίπτωση καθυστέρησης υποβολής των ως άνω δικαιολογητικών, ο ΕΔΣΝΑ δεν καθίσταται υπερήμερος, ει μη μόνο από την ημέρα προσκόμισής τους.

7. Στις ανωτέρω προθεσμίες δεν συμπεριλαμβάνεται το χρονικό διάστημα τυχόν δικαστικών διενέξεων και έλλειψη δικαιολογητικών εκ’ μέρους του αναδόχου (με αποκλειστική υπαιτιότητά του).

**Άρθρο 8ο: Εγγυήσεις**

Πριν την υπογραφή της Σύμβασης ο Ανάδοχος υποχρεούται να καταθέσει εγγυητική επιστολή καλής εκτέλεσης που ορίζεται σε ποσοστό 5% επί της οικονομικής προσφοράς του αναδόχου. Η εγγύηση καλής εκτέλεσης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.

**Άρθρο 9ο: Απόρριψη Συμβατικών Υλικών - Αντικατάσταση.**

1. Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, με απόφαση της Εκτελεστικής Επιτροπής του ΕΔΣΝΑ ύστερα από γνωμοδότηση της ΕΠΠΣΑ, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε προμηθευτής θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης. Αν ο προμηθευτής δεν αντικαταστήσει τα υλικά που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.

2. Η επιστροφή των υλικών που απορρίφθηκαν γίνεται μετά την προσκόμιση ίσης ποσότητας με την απορριφθείσα και αφού αυτή παραληφθεί οριστικά. Στην περίπτωση αυτή ο προμηθευτής υποχρεούται να παραλάβει την ποσότητα που απορρίφθηκε και αντικαταστάθηκε μέσα σε είκοσι (20) ημέρες από την ημερομηνία της οριστικής παραλαβής της νέας ποσότητας. Η προθεσμία αυτή μπορεί να παραταθεί ύστερα από αίτημα του προμηθευτή, που υποβάλλεται απαραίτητα πέντε (5) τουλάχιστον ημέρες πριν από την εκπνοή της, με απόφαση της Εκτελεστικής Επιτροπής του ΕΔΣΝΑ με την οποία και επιβάλλεται πρόστιμο σε ποσοστό 2,5% επί της συμβατικής αξίας της συγκεκριμένης ποσότητας. Αν παρέλθει η προθεσμία αυτή και η παράταση που χορηγήθηκε και ο προμηθευτής δεν παρέλαβε την απορριφθείσα ποσότητα, ο φορέας μπορεί να προβεί στην καταστροφή ή εκποίηση της ποσότητας αυτής, κατά τις ισχύουσες διατάξεις.

3. Με απόφαση της Εκτελεστικής Επιτροπής του ΕΔΣΝΑ, ύστερα από γνωμοδότηση της ΕΠΠΣΑ, μπορεί να εγκριθεί η επιστροφή στον προμηθευτή των υλικών που απορρίφθηκαν πριν από την αντικατάστασή τους, με την προϋπόθεση ο προμηθευτής να καταθέσει χρηματική εγγύηση που να καλύπτει την καταβληθείσα αξία της ποσότητας που απορρίφθηκε.

**Άρθρο 10ο: Υποχρεώσεις Εργοδότη.**

Ο ΕΔΣΝΑ θα λάβει κάθε ενδεικνυόμενο μέτρο για να διευκολύνει τον Ανάδοχο στο έργο του. Επίσης, οφείλει να καταβάλει εγκαίρως το οικονομικό αντάλλαγμα του αναδόχου.

**Άρθρο 11ο: Παρακολούθηση της Σύμβασης - Παραλαβή Συμβατικού Αντικειμένου.**

* + 1. Για την παρακολούθηση και την παραλαβή της σύμβασης συγκροτείται τριμελής Επιτροπή παρακολούθησης και παραλαβής του συμβατικού αντικειμένου (ΕΠΠΣΑ) με απόφαση της Εκτελεστικής Επιτροπής του ΕΔΣΝΑ. Το όργανο αυτό εισηγείται για όλα τα θέματα παραλαβής του φυσικού αντικειμένου της σύμβασης, προβαίνοντας, σε μακροσκοπικούς, λειτουργικούς ελέγχους του προς παραλαβή αντικειμένου της σύμβασης, εφόσον προβλέπεται από τη σύμβαση ή κρίνεται αναγκαίο, συντάσσει τα σχετικά πρωτόκολλα, παρακολουθεί και ελέγχει την προσήκουσα εκτέλεση όλων των όρων της σύμβασης και την εκπλήρωση των υποχρεώσεων του αναδόχου και εισηγείται τη λήψη των επιβεβλημένων μέτρων λόγω μη τήρησης των ως άνω όρων.
    2. Κατά τη διαδικασία παραλαβής των υπηρεσιών διενεργείται ποιοτικός και ποσοτικός έλεγχος (κάδοι επισκευασμένοι σύμφωνα με τις τεχνικές προδιαγραφές), με μακροσκοπική εξέταση και καλείται να παραστεί, εφόσον το επιθυμεί, ο προμηθευτής.

Μετά την ολοκλήρωση της ως άνω διαδικασίας η Επιτροπή Παραλαβής μπορεί:

α) να παραλάβει τις υπηρεσίες,

β) να παραλάβει με παρατηρήσεις λόγω αποκλίσεων από τις τεχνικές προδιαγραφές της σύμβασης,

γ) να τις απορρίψει.

1. Μετά τη μακροσκοπική εξέταση, συντάσσεται από την επιτροπή παραλαβής πρωτόκολλο οριστικής παραλαβής ή απόρριψης .
2. Αν η επιτροπή παραλαβής παραλάβει τις υπηρεσίες με παρατηρήσεις, αναφέρει στο σχετικό πρωτόκολλο τις αποκλίσεις που παρουσιάζει αυτό από τους όρους της σύμβασης και διατυπώνει αιτιολογημένα τη γνώμη της για το ζήτημα αν οι υπηρεσίες συντήρησης και επισκευής είναι κατάλληλο ή όχι για τη χρήση που προορίζεται. Εφόσον κριθεί από την αρμόδια κατά περίπτωση υπηρεσία του ΕΔΣΝΑ που εκτελεί τη σύμβαση, ότι οι παρεκκλίσεις δεν επηρεάζουν την καταλληλότητά των κάδων και μπορούν να χρησιμοποιηθούν με ασφάλεια από το προσωπικό του ΕΔΣΝΑ και από τους πολίτες, με αιτιολογημένη απόφαση της Εκτελεστικής Επιτροπής του ΕΔΣΝΑ, ύστερα από γνωμοδότηση της Επιτροπής Παραλαβής, μπορεί να εγκριθεί η παραλαβή των υπηρεσιών, με ή χωρίς έκπτωση επί της συμβατικής τιμής. Σε αντίθετη περίπτωση, εφόσον κριθεί από την αρμόδια κατά περίπτωση Διεύθυνση του ΕΔΣΝΑ που εκτελεί τη σύμβαση, ότι οι παρεκκλίσεις του υλικού επηρεάζουν την καταλληλότητά του και δεν μπορεί να χρησιμοποιηθεί, με αιτιολογημένη απόφαση της Εκτελεστικής Επιτροπής του ΕΔΣΝΑ, ύστερα από γνωμοδότηση της Επιτροπής Παραλαβής, η υπηρεσία δεν παραλαμβάνεται.
3. Τα πρωτόκολλα που συντάσσονται από την Επιτροπή παραλαβής κοινοποιούνται υποχρεωτικά και στον προμηθευτή.
4. Τα υπό προμήθεια υλικά μπορούν να τεθούν σε επιχειρησιακή εκμετάλλευση μόνο μετά την οριστική παραλαβή τους από τον ΕΔΣΝΑ.
5. Η παραλαβή των υπηρεσιών γίνεται από την ΕΠΠΣΑ εντός τριάντα (30) ημερών από την παράδοσή τους. Αν η παραλαβή των υλικών και η σύνταξη του σχετικού πρωτοκόλλου δεν πραγματοποιηθεί από την επιτροπή παραλαβής μέσα στον οριζόμενο από τη σύμβαση χρόνο, θεωρείται ότι η παραλαβή συντελέσθηκε αυτοδίκαια, με κάθε επιφύλαξη των δικαιωμάτων του ΕΔΣΝΑ και εκδίδεται προς τούτο σχετική απόφαση της Εκτελεστικής Επιτροπής, με βάση μόνο το θεωρημένο από την υπηρεσία που παραλαμβάνει τα υλικά αποδεικτικό προσκόμισης τούτων, σύμφωνα δε με την απόφαση αυτή η αποθήκη του φορέα εκδίδει δελτίο εισαγωγής του υλικού και εγγραφής του στα βιβλία της, προκειμένου να πραγματοποιηθεί η πληρωμή του προμηθευτή.
6. Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του προμηθευτή, πραγματοποιούνται οι προβλεπόμενοι από την σύμβαση έλεγχοι από τριμελή επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής που δεν πραγματοποίησε την παραλαβή στον προβλεπόμενο από την σύμβαση χρόνο. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και το άρθρο 208 και συντάσσει τα σχετικά πρωτόκολλα. Οι εγγυητικές επιστολές και καλής εκτέλεσης δεν επιστρέφονται πριν από την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων, σύμφωνα με τα οριζόμενα στο άρθρο 71 του Ν. 4412/2013 (Α΄ 147). Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

**Άρθρο 12ο: Ποινικές ρήτρες.**

1. Στην περίπτωση που οι επισκευασμένοι κάδοι δεν παραδοθούν μέχρι τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με το άρθρο 209 του Ν. 4412/2016 (Α΄ 147), επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

2. Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ.

3. Κατά τον υπολογισμό του χρονικού διαστήματος της καθυστέρησης για φόρτωση - παράδοση ή αντικατάσταση των υλικών, με απόφαση της Εκτελεστικής Επιτροπής του ΕΔΣΝΑ, ύστερα από γνωμοδότηση της Επιτροπής Παραλαβής, δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται, αντίστοιχα, ο χρόνος φόρτωσης - παράδοσης.

4. 5. Η είσπραξη του προστίμου γίνεται με παρακράτηση από το ποσό πληρωμής του προμηθευτή ή, σε περίπτωση ανεπάρκειας ή έλλειψης αυτού, με ισόποση κατάπτωση της εγγύησης καλής εκτέλεσης , εφόσον ο προμηθευτής δεν καταθέσει το απαιτούμενο ποσό.

6. Σε περίπτωση ένωσης οικονομικών φορέων, το πρόστιμο επιβάλλεται αναλόγως σε όλα τα μέλη της ένωσης.

**Άρθρο 13ο: Κήρυξη αναδόχου έκπτωτου.**

* 1. Ο ανάδοχος που δεν προσέρχεται στον ΕΔΣΝΑ μέσα στην προθεσμία που του ορίστηκε για να υπογράψει την σχετική σύμβαση, κηρύσσεται υποχρεωτικά έκπτωτος από την κατακύρωση ή ανάθεση που έγινε στο όνομά του και από κάθε δικαίωμα που απορρέει από αυτήν, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου οργάνου.
  2. Ο ανάδοχος κηρύσσεται έκπτωτος εφόσον δεν επισκεύασε ή συντήρησε και δεν παρέδωσε τους κάδους μέσα στον συμβατικό χρόνο ή στον χρόνο παράτασης που του δόθηκε.
  3. Ο ανάδοχος δεν κηρύσσεται έκπτωτος από την κατακύρωση ή ανάθεση ή την σύμβαση όταν:

α. Η σύμβαση δεν υπογράφηκε με ευθύνη του ΕΔΣΝΑ.

β. Συντρέχουν λόγοι ανωτέρας βίας.

* 1. Στον ανάδοχο που κηρύσσεται έκπτωτος από την κατακύρωση, ανάθεση ή σύμβαση, επιβάλλονται, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων αθροιστικά ή διαζευκτικά, οι παρακάτω κυρώσεις:

α. Κατάπτωση ολική ή μερική της εγγύησης συμμετοχής ή καλής εκτέλεσης της σύμβασης, κατά περίπτωση.

β. Προσωρινός αποκλεισμός του αναδόχου από του σύνολο των συμβάσεων, υπό τις προϋποθέσεις του άρθρου 74 του Ν. 4412/2016 (Α΄ 147).

**Άρθρο 14ο: Λύση της σύμβασης.**

Ο ΕΔΣΝΑ δικαιούται να καταγγείλει τη Σύμβαση κατά τη διάρκεια εκτέλεσής της, σε οποιαδήποτε από τις ακόλουθες περιπτώσεις:

α) η σύμβαση έχει υποστεί ουσιώδη τροποποίηση, πoυ θα απαιτούσε νέα διαδικασία σύναψης σύμβασης δυνάμει του άρθρου 132 του Ν. 4412/2016 (Α΄ 147).

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στο άρθρο 5 της παρούσης και, ως εκ τούτου, θα έπρεπε να έχει αποκλειστεί από τη διαδικασία της σύναψης σύμβασης.

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει ταυ άρθρου 258 της ΣΛΕΕ.

**Άρθρο 15ο: Λήξη της σύμβασης.**

Η σύμβαση θεωρείται ότι εκτελέστηκε όταν συντρέχουν οι εξής προϋποθέσεις:

**α)** παραδόθηκε ολόκληρη η ποσότητα των κάδων προς επισκευή (ήτοι τεμάχια 300)

**β)** Παραλήφθηκαν οριστικά ποσοτικά και ποιοτικά τα υλικά που παραδόθηκαν,

**γ)** Έγινε η αποπληρωμή του συμβατικού τιμήματος, αφού προηγουμένως επιβλήθηκαν κυρώσεις ή εκπτώσεις και

**δ)** Εκπληρώθηκαν και οι λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από τη σύμβαση.

**Άρθρο 16ο: Ανωτέρα Βία.**

Ο ανάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στον ΕΔΣΝΑ τα απαραίτητα αποδεικτικά στοιχεία.

**Άρθρο 17ο: Καλόπιστη Εφαρμογή της σύμβασης - Διοικητικές Προσφυγές κατά την εκτέλεση της σύμβασης.**

1. Ο ΕΔΣΝΑ και ο ανάδοχος υποχρεούνται να αντιμετωπίζουν καλόπιστα τις αμοιβαίες υποχρεώσεις και τα δικαιώματά τους και να προσπαθούν για την επίλυση των διαφωνιών τους με πνεύμα συνεργασίας και αλληλεγγύης. Η λύση οποιασδήποτε διαφωνίας επιλύεται κατά τα λοιπά, κατά το Νόμο.

2. Ο ανάδοχος μπορεί κατά των αποφάσεων που επιβάλλουν σε βάρος του κυρώσεις να υποβάλει προσφυγή για λόγους νομιμότητας και ουσίας ενώπιον του ΕΔΣΝΑ που εκτελεί τη σύμβαση, μέσα σε ανατρεπτική προθεσμία τριάντα (30) ημερών, από την ημερομηνία που έλαβε γνώση της σχετικής απόφασης, σύμφωνα με τα οριζόμενα στη διάταξη του άρθρου 205 του Ν. 4412/2016 (Α΄ 147). Επί της προσφυγής, αποφασίζει η Εκτελεστικής Επιτροπή του ΕΔΣΝΑ, ύστερα από γνωμοδότηση της Επιτροπής Παρακολούθησης. Η εν λόγω απόφαση δεν επιδέχεται προσβολή με άλλη οποιοσδήποτε φύσεως διοικητική προσφυγή.

**Άρθρο 18ο: Εμπιστευτικότητα.**

Χωρίς την προηγούμενη γραπτή συναίνεση του ΕΔΣΝΑ, ο ανάδοχοςδεν αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την υλοποίηση της σύμβασης, ούτε κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη σύμβαση. Υποχρεούται δε να μεριμνά ώστε το προσωπικό του, και κάθε συνεργαζόμενος με αυτόν να τηρήσει την ως άνω υποχρέωση. Σε περίπτωση αθέτησης από τον ανάδοχο της ως άνω υποχρέωσής του, ο ΕΔΣΝΑδικαιούται να απαιτήσει την αποκατάσταση τυχόν ζημίας της και την παύση κοινοποίησης των εμπιστευτικών πληροφοριών και την παράλειψή της στο μέλλον.

Ο ανάδοχοςδεν δύναται να προβαίνει σε δημόσιες δηλώσεις σχετικά με τη σύμβαση χωρίς την προηγούμενη συναίνεση του ΕΔΣΝΑ, ούτε να συμμετέχει σε δραστηριότητες ασυμβίβαστες με τις υποχρεώσεις του απέναντι στον ΕΔΣΝΑ. Δεν δεσμεύει τον ΕΔΣΝΑ με κανένα τρόπο χωρίς την προηγούμενη γραπτή της συναίνεση.

Κατά την εκτέλεση των καθηκόντων της η επιτροπή Παραλαβής και όλα τα εξουσιοδοτημένα από το ΕΔΣΝΑπρόσωπα οφείλουν να μην ανακοινώνουν σε κανένα, παρά μόνο στα πρόσωπα που δικαιούνται να γνωρίζουν, πληροφορίες που περιήλθαν σ' αυτούς κατά τη διάρκεια και με την ευκαιρία της εκτέλεσης της σύμβασης και αφορούν σε τεχνικά ή εμπορικά ζητήματα ή μεθόδους κατασκευής ή λειτουργίας της σύμβασης ή του ίδιου του αναδόχου.

**Άρθρο 19ο: Παράνομες συμπεριφορές.**

Ο ανάδοχος της σύμβασης ή οι νόμιμοι εκπρόσωποι του δεσμεύονται ότι, σε όλα τα στάδια που προηγούνται της κατακύρωσης της σύμβασης δεν ενέργησαν αθέμιτα, παράνομα ή καταχρηστικά και ότι θα εξακολουθούν να μην ενεργούν κατ’ αυτό τον τρόπο κατά το στάδιο εκτέλεσης της σύμβασης, αλλά και μετά τη λήξη αυτής.

**Άρθρο 20ο: Πόροι - Χρηματοδότηση.**

|  |  |
| --- | --- |
| Η σύμβαση χρηματοδοτείται από ίδιους πόρους του ΕΔΣΝΑ και θα βαρύνει τον ΚΑ 02.70.04.6265.01, για το οικονομικό έτος 2018 με το ποσό των **πενήντα πέντε χιλιάδων οκτακοσίων ευρώ** **(55.800,00€)** συμπεριλαμβανομένου ΦΠΑ 24%  **ΑΘΗΝΑ, Μάιος 2018** | |
| ΘΕΩΡΗΘΗΚΕ | |  | |
| Ο Αναπλ/της Προϊστάμενος  Δ/νσης Ανακύκλωσης  Θ. Ζαρμπούτης  ΠΕ Μηχ-γος Μηχ-κός, β-Α’, PhD, EMΠ | | Η Αν. Προϊσταμένη Τμήματος  Διαλογής στην Πηγή    Ευθ. Σταματοπούλου  ΠΕ Χημ. Μηχανικός, β-Α’, ΜSc, EMΠ | |

|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ |  |
| **ΠΕΡΙΦΕΡΕΙΑ ΑΤΤΙΚΗΣ** | **Α.Μ.: 1** /2018 |
| **ΕΙΔΙΚΟΣ ΔΙΑΒΑΘΜΙΔΙΚΟΣ ΣΥΝΔΕΣΜΟΣ**  **ΝΟΜΟΥ ΑΤΤΙΚΗΣ** | ΚΑ: 02.70.04.6265.01 |
| ΕΔΡΑ : Άντερσεν 6 και Μωραΐτη 90, 115 25 Αθήνα | **«Συντήρηση και επισκευή κάδων ανακύκλωσης»** |
| Δ/νση : ΑΝΑΚΥΚΛΩΣΗΣ |  |
| Τμήμα : ΔΙΑΛΟΓΗΣ ΣΤΗΝ ΠΗΓΗ |  |
| Πληροφορίες : Σταματοπούλου Ευθυμία |  |
| Τηλ : 213-2148414 |  |
| e-mail: stamatopoulou@edsna.gr |  |

**4.ΠΡΟΫΠΟΛΟΓΙΣΜΟΣ ΜΕΛΕΤΗΣ**

|  |  |  |  |  |
| --- | --- | --- | --- | --- |
| A.T. | ΠΕΡΙΓΡΑΦΗ | ΜΟΝΑΔΑ (ΤΕΜΑΧΙΑ) | ΤΙΜΗ (€/ΤΕΜΑΧΙΟ) | ΜΕΡΙΚΟ ΣΥΝΟΛΟ |
| 1 | Δαπάνη για επισκευή και συντήρηση ενός (1) κάδου ανακύκλωσης χαρτιού του Προγράμματος ΔσΠ όπως περιγράφεται στην παρούσα μελέτη | 300 | 150,00 | 45.000,00 |
|  |  |  | ΦΠΑ (24%) | 10.800,00 |
|  |  |  | ΣΥΝΟΛΟ | 55.800,00 |

**Ήτοι πενήντα πέντε χιλιάδων οκτακοσίων ευρώ** **(55.800,00€)** συμπεριλαμβανομένου ΦΠΑ 24% , ποσού δέκα χιλιάδων οκτακοσίων ευρώ (10.800,00 €).

|  |  |  |
| --- | --- | --- |
| **ΑΘΗΝΑ, Μάιος 2018** | | |
| ΘΕΩΡΗΘΗΚΕ | |  | | | |
| Ο Αναπλ/της Προϊστάμενος  Δ/νσης Ανακύκλωσης  Θ. Ζαρμπούτης  ΠΕ Μηχ-γος Μηχ-κός, β-Δ’, PhD, EMΠ | | Η Αν. Προϊσταμένη Τμήματος  Διαλογής στην Πηγή    Ευθ. Σταματοπούλου  ΠΕ Χημ. Μηχανικός, β-Δ’, ΜSc, EMΠ | | | |
|  | | |  | |
| ΕΛΛΗΝΙΚΗ ΔΗΜΟΚΡΑΤΙΑ | | |  | |
| **ΠΕΡΙΦΕΡΕΙΑ ΑΤΤΙΚΗΣ** | | | **Α.Μ.: 1** /2018 | |
| **ΕΙΔΙΚΟΣ ΔΙΑΒΑΘΜΙΔΙΚΟΣ ΣΥΝΔΕΣΜΟΣ**  **ΝΟΜΟΥ ΑΤΤΙΚΗΣ** | | | ΚΑ: 02.70.04.6265.01 | |
| ΕΔΡΑ : Άντερσεν 6 και Μωραΐτη 90, 115 25 Αθήνα | | | **«Συντήρηση και επισκευή κάδων ανακύκλωσης»** | |
| Δ/νση : ΑΝΑΚΥΚΛΩΣΗΣ | | |  | |
| Τμήμα : ΔΙΑΛΟΓΗΣ ΣΤΗΝ ΠΗΓΗ | | |  | |
| Πληροφορίες : Σταματοπούλου Ευθυμία | | |  | |
| Τηλ : 213-2148414 | | |  | |
| e-mail: stamatopoulou@edsna.gr | | |  | |

**5.ΟΙΚΟΝΟΜΙΚΗ ΠΡΟΣΦΟΡΑ**

|  |  |  |  |  |
| --- | --- | --- | --- | --- |
| A.T. | ΠΕΡΙΓΡΑΦΗ | ΜΟΝΑΔΑ (ΤΕΜΑΧΙΑ) | ΤΙΜΗ (€/ΤΕΜΑΧΙΟ) | ΜΕΡΙΚΟ ΣΥΝΟΛΟ |
| 1 | Δαπάνη για επισκευή και συντήρηση ενός (1) κάδου ανακύκλωσης χαρτιού του Προγράμματος ΔσΠ όπως περιγράφεται στην παρούσα μελ΄έτη | 300 |  |  |
|  |  |  | ΦΠΑ (24%) |  |
|  |  |  | ΣΥΝΟΛΟ |  |

**Προσφερόμενη τιμή/ τεμάχιο:…………………………………………………………… (ολογράφως, €)**

**Συνολικά προσφερόμενη αξία εργασιών :**

**………………………………………………………..……………………………………………………** **(ολογράφως, €)** συμπεριλαμβανομένου ΦΠΑ 24% ποσού ………………………………………………………………………………….

**Ο ΠΡΟΣΦΕΡΩΝ**

**(Υπογραφή/σφραγίδα)**